Сусьветны Дзень моладзі сёлета пройдзе у Мадрыдзе (Гішпанія) з 16 па 21 жніўня. Сярод розных групаў моладзі з Беларусі з Менска рыхтуецца міжпарафіяльная група, якую зьбіраюць: рыма-каталіцкая парафія сьв. Яна Хрысьціцеля і грэка-каталіцкая парафія сьв. Міколы Цудатворцы. Адметнасьцю пілігрымкі стане наведваньне па дарозе экуменічнай супольнасьці ў Тэзэ (Францыя), дзе плануецца правесьці некалькі дзён і бліжэй даведацца пра духоўнасьць Тэзэ.